དྷཱིཿ ཚོགས་མགུར་རྩ་གསུམ་མཉེས་པའི་མཆོད་སྤྲིན་ཞེས་བྱ་བ་བཞུགས། །
243

གཏེར་ འཇིགས་མེད་ཕུན་ཚོགས་གསུང༌། གསར།
རྩ་གསུམ་རིག་བརྒྱའི་བཀོད་པ་རིགས་གཅིག་ཏུ་བཟླུམས་ཏེ། །རང་རེའི་ལྷ་སྐལ་བབ་པ་མི་ཕམ་ནི་རྣམ་རྒྱལ། །སྤྱི་གཙུག་ཛ་
ལཾནྡྷ་རའི་བ་གམ་དུ་བཀོད་ནས། །ཐོག་མར་ལྟ་སྒོམ་མཆོད་སྤྲིན་རྒྱ་མཚོ་ཡིིས་བསྙེན་ནོ། ༼༡༽ །ཨ་ཧོ་གསོན་དང་སྐལ་ལྡན་རྡོ་རྗེ་ཡི་མཆེད་ལྕམ། །
དེ་རིང་དགའ་སྟོན་ཚོགས་ཀྱི་ལོངས་སྤྱོད་ལ་རོལ་བཞིན། །བདེ་སྟོང་ཉམས་བརྒྱས་སྒེག་པའི་བརྟུལ་ཞུགས་ཀྱི་སྤྱོད་པ། །གཏད་མེད་བྱུང་རྒྱལ་ངང་
ནས་གླུ་དབྱངས་ཤིག་ལེན་ནོ། ༼༢༽ །བརྟན་གཡོའི་སྣང་བ་ལྷ་ཡི་དཀྱིལ་འཁོར་དུ་དག་སྟེ། །གྲག་སྟོང་བརྗོད་མེད་གསུང་གི་རོལ་པ་རུ་རྫོགས་
244

གཉིས་
ها
ཤིང་༑ ༑དྲན་རྟོག་འཛིན་མེད་ཐུགས་ཀྱི་ཡོ་ལང་དུ་སྨིན་པས། །མ་དག་འཁྲུལ་བའི་ཞེན་སྣང་ན་བུན་བཞིན་དྭངས་སོང༌། ༼༣༽།
བསྒུལ་བསྐྱོད་དག་པ་རབ་འབྱམས་ཕྱག་རྒྱ་ཡི་ཉམས་འགྱུར། །གཉུག་སེམས་ལུས་ཟུང་སྨིན་བྱེད་བཟའ་བཏུང་ཀུན་བདུད་རྩི༑ ༑བརྗོད་ཚད་ཡི་གེ་
སྤྲིན་གྱི་འཁོར་ལོ་དངོས་ལགས་ཕྱིར། །འཕགས་དང་སོ་སྐྱེ་འབྱེད་པའི་སྤུ་རིས་དེ་མ་དམིགས། ༼༤༽ །དག་མཉམ་དབྱེར་མེད་གཞི་དབྱིངས་མངོན་
སུམ་དུ་མཐོང་སྟེ། །བསྐྱེད་རྫོགས་དབྱེར་མེད་བསྒོམ་པའིི་ལམ་བཟང་གིིས་བོས་པའི། །སྐུ་གཉིས་དབྱེར་མེད་འབྲས་བུའི་ཕ་ཕོག་ལ་དབང་བ། །
245

གཏེར་ འཇིགས་མེད་ཕུན་ཚོགས་གསུང༌། གསར
༈༙ འདིར་འཚོགས་སྐལ་ལྡན་ཡོངས་ལ་གུས་སྤྲོ་ཞིག་འཕེལ་བྱུང༌། ༼༥༽ །དབང་བཞིའི་ཆུ་བོ་སྙིང་གི་བུམ་པ་རུ་སོན་ནས། །གནས་སྐབས་རྣམ་བཞིའི་དྲི་མ་ལྷག་མེད་དུ་དག་སྟེ། །
རིག་འཛིན་རྣམ་བཞིའི་ཤིང་རྟའི་འགྲོས་སྟབས་ལ་བརྟེན་ནས། །སྐུ་བཞིའི་རྒྱལ་ཐབས་མཆོག་ལ་མངའ་དབང་ནི་བསྒྱུར་སོང༌། ༼༦༽ །སྲོག་སྡོམ་གཟེར་བཞིའི་མན་ངག་ཐུགས་
དབུས་སུ་སིམ་བཞིན། །བསྙེན་སྒྲུབ་རྣམ་བཞིའི་ལམ་ལ་བརྩོན་པ་ཞིག་བྱས་ཚེ། །ལས་ཚོགས་རྣམ་བཞིས་ཚར་གཅོད་རྗེས་འཛིན་ལ་དབང་ནས། །རྡོ་རྗེ་རྣམ་བཞིའི་ས་ལ་ཡུད་
ཙམ་གྱིས་སླེབས་སོང༌། ༼༧༽ །རིམ་པ་ལྔ་ཡི་ལམ་ལ་བརྩོན་པ་ཞིག་བྱས་ཚེ། །དབེན་གསུམ་མཐའ་ལ་འཁྱོལ་བའི་སྒྱུ་ལུས་དང་འོད་གསལ། །སྐལ་བཟང་སྐྱེ་བོའི་དཔལ་དུ་
འགོག་མེད་དུ་སྣང་སྟེ། །མཐའ་ཀླས་འགྲོ་བའི་ཁམས་ལ་སྤྲུལ་བསྒྱུར་ཞིག་ངོམ་སོང༌། ༼༨༽ །རྩ་ཐིག་རླུང་གསུམ་འཛོམས་པའི་རྡོ་རྗེ་ཡི་ལུས་ལ། །རྫོགས་རིམ་རྣལ་འབྱོར་དྲུག་གི་
༈ ཉམས་ལེན་གྱིས་བསྣུན་ཚེ། །དབབ་བཟུང་འདྲེན་དགྲམ་གནད་ལ་རང་བྱན་ནི་ཆུབ་ནས། །ཉི་ཁྲི་ཆིག་སྟོང་རྒྱུ་བ་དབུ་མ་རུ་ཆུད་སོང༌། ༼༩༽ །ཉམས་ཆགས་རྟོག་ཚོགས་མ་སྤངས་
246

རང་ས་རུ་གྲོལ་ནས། །གཏད་མེད་ཟང་ཐལ་ཚལ་དུ་ལྟད་མོ་ཞིག་བྱེད་བཞིན། །འཁོར་འདས་མཉམ་ཉིད་རྟོགས་པའི་འཕུར་ལྡིང་ལ་རོལ་བའི། །ཐར་འདོད་
རྐང་དྲུག་མིག་གི་དགའ་སྟོན་དུ་ལྷགས་འདུག ༼༡༠༽ །དེ་རིང་སྤྲོ་མོར་འདུག་གོ་ལྷ་ལམ་གྱི་ཁྱོན་ན། །རྩ་གསུམ་དམ་ཅན་ཚོགས་ཀྱིས་དགྱེས་ཉམས་ཀྱི་བྲོ་གར། །མིག་འཕྲུལ་
བཀོད་པའི་སྣང་བ་འབུམ་ཕྲག་དེ་ངོམ་བཞིན། །རྣམ་གཉིས་དངོས་གྲུབ་ཆར་ཟིམ་ཟད་མེད་དུ་བསྙིལ་སོང༌། ༼༡༡༽ །དད་ལྡན་སྐྱེ་བོའི་འདུ་བ་སྐར་ཚོགས་བཞིན་བྱོན་ནས། །ཀུན་
ཀྱང་ལྷ་ལ་གུས་པའི་དད་ཕྱག་གཅིག་འཚལ་ཏེ། །ནམ་ཞིག་རང་སྣང་ཞིང་ལ་ཚོམ་བུ་ནི་གཅིག་ཏུ། །དུས་གཅིག་འཚོགས་པའི་རྟེན་འབྲེལ་ལེགས་པོ་ཞིག་འགྲིགས་སོང༌། ༼༡༢༽ །
བཟའ་བཏུང་རྒྱན་གྱི་བྱེ་བྲག་རི་དབང་བཞིན་བརྩེགས་ཏེ། །རྩ་ཁམས་ལྷ་ཡི་ཚོགས་ལ་མཉེས་མཆོད་ཅིག་ཕུལ་ཚེ། །ཁ་སྦྱོར་བདུན་ལྡན་ལམ་ལ་བར་གཅོད་དུ་སྣང་བའི། །རྣམ་
aa རྟོག་བདུད་བགེགས་ནུས་མཐུ་གཞི་མེད་དུ་གྲོལ་སོང༌། ༼༡༣༽ །རང་རེ་སྐལ་བ་བཟང་ངོ་གསང་ཆེན་གྱི་ཆོས་སྡེ། །བཀའ་གཏེར་བརྒྱུད་པའི་བླ་མའི་བྱིན་རླབས་ཀྱི་དྲིན་ལས། །མ་
247

གཏེར་ འཇིགས་མེད་ཕུན་ཚོགས་གསུང་། གསར།
༈འབད་ཡིད་ཀྱི་དཔལ་དུ་མངོན་སུམ་དུ་ལྷགས་ཕྱིར། །མི་རིང་སངས་རྒྱས་ཐོབ་ལ་ཐེ་ཚོམ་ཞིག་མེད་ངེས། ༼༡༤༽ །དབང་མེད་ལས་ཀྱིས་ཁྲིད་རྣམས་ངེས་མེད་དུ་འཁྱམ་ཡང༌། །འུ་
ཅག་དཀྱིལ་འཁོར་གཅིག་ཏུ་འཁོད་པ་འདིའི་མཐུ་ཡིས། །བསྐལ་མང་མི་འབྲལ་གདམས་ཟབ་བཅུད་མཆོག་ལ་སྤྱོད་པའི། །ཚུལ་འདི་བསམས་ཚེ་ཡིད་སྤྲོ་དབང་མེད་དུ་འཕེལ་
བྱུང་༑ ༼༡༥༽ །ཐོག་མེད་དུས་ནས་བསྐྱངས་བའི་མར་གྱུར་གྱི་དྲིན་ལན། །བདེ་བླག་འཇལ་བའི་ནུས་པ་དེ་རིང་ནི་རྙེད་ཕྱིར། །ད་ནི་ནམ་མཁའ་ཇི་སྲིད་གནས་པ་ཡི་བར་ལ། །སྣ་
ཚོགས་གཟུགས་ཀྱིས་འགྲོ་དོན་བྱེད་འདོད་ཅིག་ལོས་ཡོད། ༼༡༦༽ །ཡར་ལ་ལྟོས་དང་ལྷ་ལམ་ཡངས་པོ་ཡི་ཁྱོན་ན། །བྱ་རྒྱལ་རྒོད་པོ་གཅིག་རྗེས་གཅིག་སྙེག་ཅིག་བྱེད་པའི། །
དཔེ་འདིར་སོམས་ལ་རང་རེ་བུ་སློབ་ཀྱི་ཚོགས་རྣམས། །བརྒྱུད་གསུམ་བླ་མའི་གྲལ་དུ་འགྲོ་རན་ཞིག་ཡིན་ནོ། ༼༡༧༽ །འདིར་འདུས་དམ་ཚིག་གཅིག་པའི་མཆེད་ལྕམཀྱི་ཚོགས་
རྣམས༑ ༑མ་འདྲེས་བཅོ་བརྒྱད་གཏེར་ལ་འབད་མེད་དུ་དབང་ནས། །དཀྱིལ་འཁོར་གཅིག་གི་བཀོད་པའི་ཕྲིན་ལས་ཀྱི་བྱེད་པས། །འགྲོ་ཁམས་དོང་ནས་སྤྲུག་པའི་ཐུགས་སྨོན་
248

མགུར་
བཞི་བྱོན།
དྷཱིཿ
ཞིག་ཞུའོ། ༼༡༨༽ །ཞེས་ཚིགས་སུ་བཅད་པ་མ་འདྲེས་པའི་ཡོན་ཏན་བཅོ་བརྒྱད་ཀྱི་གྲངས་ལྡན་འདི་ཡང་རབ་རྒྱལ་ཤིང་འབྲུག་ཟླ་ཚེས་ཀྱི་ཕྱི་དྲོའི་ཐུན་བར་ཞིག་ཏུ་ངག་དབང་བློ་གྲོས་མཚུངས་མེད་པས་སྦྱར་བ་དགེ་ལེགས་འཕེལ།།
249

250
གཏེར་ འཇིགས་མེད་ཕུན་ཚོགས་གསུང་། གསར།

མགུར་